CELEX: C2006/326/149
Language: sl
Date: 2006-12-30 00:00:00
Title: Zadeva T-322/06: Tožba, vložena 21. novembra 2006 — Espinos Labella in drugi proti Komisiji

30.12.2006   
            
            
               SL
            
            
               Uradni list Evropske unije
            
            
               C 326/72
            
         Tožba, vložena 21. novembra 2006 — Espinos Labella in drugi proti Komisiji
   (Zadeva T-322/06)
   (2006/C 326/149)
   Jezik postopka: španščina
   Stranke
   
      Tožeča stranka: Espinos Labella in drugi (Almería, Španija) (Zastopnica: J. Rovira, abogada)
   
      Tožena stranka: Komisija Evropskih skupnosti
   Predlogi tožečih strank:
   
               —
            
            
               naj se vključitev OPS ES 166 0014 „Artos de El Ejido“ v odločbo, ki jo je Komisija odobrila za Mediteransko regijo, razglasi za nično in naj se naloži izvzetje tega OPS iz seznama „območij pomembnih za Skupnost“, ki ga vsebuje ta odločba.
            
         
               —
            
            
               podredno, naj se vključitev zemljišč v občini El Ejido na severu Santa María del Águila v zadevni OPS razglasi za nično, oziroma kar je enako, naj se vključitev kmetijskih zemljišč med toplimi gredami na severu Santa María del Águila v OPS „Artos de El Ejido“ razglasi za nično,
            
         
               —
            
            
               naj se Komisiji Evropskih skupnosti naloži plačilo stroškov.
            
         Tožbeni razlogi in bistvene trditve
   S to tožbo se v celoti izpodbija odločba Komisije z dne 19. julija 2006, s katero je bil v skladu z direktivo Sveta 92/43/EGS sprejet seznam območij pomembnih za Skupnost v sredozemski biogeografski regiji (1), v delu v katerem ES611 0014 „Artos de El Ejido“ razglaša za območje, pomembno za Skupnost, podredno pa v delu v katerm ta seznam obsega zemljišča tožečih strank.
   V utemeljitev svojih predlogov tožeče stranke zatrjujejo:
   
               —
            
            
               da tožena stranka v nasprotju z določbami člena 4 Direktive 94/43/ES ni ustrezno presodila predloga Kraljevine Španije, da se „Artos de El Ejido“ vključi v seznam območij, pomembnih za Skupnost. V zvezi s tem navajajo, da so, odkar vedo za omenjeni predlog, odgovorne na Generalnem direktoratu za okolje večkrat opozarjale na dejstvo:
            
         
               —
            
            
               da je v zadevno zemljišče močno posegel človek, zaradi česar ni primerno za habitat za prostoživeče vrste,
            
         
               —
            
            
               da OPS, ki se ga namerava razglasiti, ni razmejeno oziroma, alternativno, da je njegova razmejitev po mejah zasebnih zemljišč, in ne po naravnih značilnostih območja, neustrezna,
            
         
               —
            
            
               da ni znanstvene podlage za varstvo posebnih vrst na kmetijskih zemljiščih, ki se nahajajo v območjih intenzivnega ali industrijskega kmetijstva v toplih gredah.
            
         V primeru zadevnega OPS območje ni bilo pravilno izbrano, ker nacionalna uprava ni predložila popolnih znanstvenih podlag, k čemur je sicer zavezana. Če tega nacionalna uprava ni storila, pa bi to morala zahtevati Komisija. V zvezi s tem se poudarja, da mora obrazložitev akta, s katerim se določeno območje opredli za varovano, imeti znatno znanstveno težo, pri čemer mora vedno izpolnjevati merila iz Priloge III k navedeni direktivi.
   
               —
            
            
               Da je tožena stranka s tem, da je sprejela, da v postopku vključitve „Artos de El Ejido“ na seznam OPS-ov ni bilo javne obravnave, in s tem, da ni odgovorila na pisanja tožečih strank, kršila temeljna pravila postopka, zaradi česar je okrnila pravice obrambe.
            
         
      (1)  UL L 259, 21.9.2006, str. 1.